Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar tel. 254-348
i fra Tomislav Ćurić knjižničar
Zadar, 15 siječnja 2012.

4(104)2012.

Evanđelje lv l ,35-42
Vidješe gdje stanuje i ostadoše kod njega.
Čitanje svetog Evanđelja po Ivanu U ono vrijeme: Stajaše Ivan s dvojicom svojih učenika. Ugleda Isusa koji je onuda prolazio i reče:
»Evo Jaganjca Božjega!« Te njegove riječi čula ona dva njegova učenika pa pođoše za Isusom. Isus se obazre i vidjevši da idu za njim, upita ih: »Što tražite?«
Oni mu rekoše: »Rabbi« - što znači:
Učitelju - gdje stanuješ?«
Reče im: »Dođite i vidjet ćete.«
Pođoše dakle i vidješe gdje stanuje
i ostadoše kod njega onaj dan.
Bila je otprilike deseta ura.
Jedan od one dvojice koji su
čuvši Ivana pošli za Isusom bijaše Andrija, brat Šimuna Petra.
On najprije nađe svoga brata Šimuna
te će mu: »Našli smo Mesiju!« -
- što znači »Krist - Pomazanik«.
Dovede ga Isusu, a Isus ga pogleda i reče:
»Ti si Šimun, sin Ivanov!
Zvat ćeš se Kefa!« - što znači
»Petar - Stijena«.
Riječ Gospodnja.

Evo Jaganjca Božjega
Svakodnevnica je ponovo pobijedila. Blagdansko raspoloženje i praznici su za nama.
Opet nastupaju dnevne brige i raspoloženja. U takvim raspoloženjima i brigama nije baš lako prepoznati i raspoznati važno od nevažnoga, bitno od nebitnoga.
A ipak, neprestano očekujemo od Boga znakove za naš život.
Uz buku i vrevu svagdašnjice došli smo, danas, na ovo bogoslužje da doživimo Božju blizinu i pomoć.

NAŠLI SMO MESIJU...
Gdje stanuješ Gospodine? (Iv 1,35-42)
Prošli su božićni blagdani. Krist je među nama rođen, tako smo iskazali slavljima i slikama. Gdje je on sada? Gdje stanuješ Gospodine? Ostaje trajno pitanje. Isto tako je pitanje, tko je on za nas? Je li on za nas Mesija? Što mi danas mislimo tko je On? Krist, Mesija?
Objavljenje cijelom čovječanstvu po trojici mudraca (koji predstavljaju mudrost i religije svijeta), da su pronašli Mesiju. Došao je Mesija da bude s nama kao mi. Utjelovio se i bit će sa svim ljudima. Bit će u svim ljudima. I sad se postavlja pitanje svakome od ljudi, svakome i današnjem čovjeku: Je si li čovječe pronašao svoga Mesiju, svoga Spasitelja?
Bez toga pronalaska ostaje se u trajnom lutanju i traženju. Čovjek mora naći svojeg Mesiju ako želi živjeti smišljeno i smišljeno se usmjeriti prema budućnosti. Možda smo još u lutanju i traženju. Svako traženje je bolje od prepuštanja mrtvilu i bez interesu.
Nekako uvijek su se zbunjivali tko je Isus. Ili ga nisu prepoznali jer je njihov 'susjed' ili jer je rođen u ovome ili onome gradu ili regiji koja nam nije znana i slavna. I ta sudbina vječno prati Isusa, ali i sve nas ljude. Nisu to neki drugi koji se zbunjuju.
Oni su u njemu našli ono za čime je njihova dubina čeznula. U Njem su prepoznali Onoga kojega svatko prepoznaje kao svoje ostvarenje i svoje ispunjenje. Mesija je ispunjenje budućnosti. Ali upoznavanje Mesije uvijek zahtjeva i odricanje i predanje njegovom 'projektu'.
Mesija je uvijek osoba i 'projekt'. Ne može se prihvatiti Mesiju a ne prihvaćati njegov put ispunjenja. Isto tako nam je pouka da nas neka prijateljska ruka treba dovesti do 'Mesije'. Boga i Mesiju se otkriva i prepoznaje u prijateljskom ozračju, ambijentu.
"Gdje stanuješ Gospdine?"
Nije pitanje usmjereno na stambeno mjesto. Ne radi se o pitanju gdje mu je adresa. Za Izraelce Bogu je mjesto na nebu (Ps 103,3), sad se Bog nastanjuje u ljudima i među ljudima. Postati kuća Božja znači postati Božje prebivalište.
To je cilj Utjelovljenja i naše svijesti. Čovjek je najsvetiji Božji hram. Čovjek je mjesto gdje stanuje Mesija. To su shvatili apostoli i to shvaćaju oni koji su prepoznali Isusa Krista. To Isus otkriva Samaritanki (Iv 4,23).
On također precizira svojim učenicima: Ostanite u meni i ja ću ostati u vama" (Iv 15,4). Često se misli da su crkve kuće Božje, pa se zaboravlja da su ljudi živi Božji hramovi. Bog hoće u čovjeku stanovati prije svih sagrađenih hramova.
Sva druga stvorenja su Božji znakovi, a čovjek je Božje prebivalište. Radi Božjeg prebivališta u čovjeku čovjek je religiozan – traži Boga – po svojoj strukturi i prije nego mu 'radi' pamet. Vjera u Boga je čovjekova unutarnja otvorenost na svoju 'potrebu'.
Bog je čovjekova 'potreba' da se razumi i da smišljeno živi. Tko ne prepozna Boga u sebi vrlo će ga teško prepoznati u drugim bićima. Svi drugi hramovi su ljudske rukotvorine, a čovjek je Božja rukotvorina. Zato nas veliki duhovni učitelji (mistici) uče da se vratimo svojoj dubini i tu osjetimo božanski život.
Ako u sebi ne otkrijemo božanstvenost, (vrijednost) vrlo teško će ju pronaći bilo gdje u svijetu. Zato se i kaže da u svakome od nas u dubini drijema naša sreća. Drugi nam pomažu da u prepoznamo u sebi i njima. Potrebno je tražiti i naći svojeg Mesiju.
Ne treba bježati do sebe u tome traženju. Istina, mi i drugi smo slabi ljudi, ali Isus se i utjelovljuje u slabe ljude da ih uzdigne. Uza svu našu slabost i griješnost ipak mi ostajemo slika Božja. Marjan Jurčević

2. nedjelja kroz godinu B (Iv 1,35-42)
Popričesna meditacija
“Učitelju, gdje stanuješ?” Bilo je to bojažljivo pitanje ljudi koji su nešto osjetili, koji su se našli zatečeni privlačnošću Isusove osobe. To je bila neka zahvaćenost na prvi pogled.
A Isus ne zatvara svoje boravište. Otvoreno je svakome. Na jednostavan je način pozvao prve učenike, koji su puni želje i znatiželje krenuli za njim. Bilo je to za učenike tako značajan susret da su zapamtili: Bila je otprilike deseta ura.
Smijemo se pitati o času kada smo mi sreli Isusa. Bismo li se mogli prisjetiti točnog trenutka koji je zapisan u kronici života?
Gospodin nas vodi tamo gdje stanuje – vodi rado, često – upravo je zato i – nastanio se među nama.
Učitelju, povedi nas k sebi!
Priredio: Dario Miletić

Meditacija: Gospodine, buka glasova, znoj i žamor ljudi, brige dana čine me gluhim za tebe. A samo si ti glas istine, utješna riječ, ton tišine. Govori, Gospodine, sluga tvoj sluša.

Tijelo je svjedok života Kor 6, 13-15; 17 -20
Tekst današnje poslanice se ne može tako, na brzinu, pročitati, niti razumjeti. Doživljavamo Pavla kao nekakvog tumača strujanja svoga vremena. On se s njima sukobljava i zauzima svoje gledište.
To ne čini čisto teoretski, nego gleda na konkretnu zajednicu i ljude u njoj.
Postoje brojna pitanja za mladu zajednicu u Korintu. A jedno od pitanja glasi: „Kakvu vrijednost ima ljudsko tijelo?" U to vrijeme je, u Korintu, vladalo nadaleko rašireno mišljenje da ljudsko tijelo ima vrlo malu vrijednost i da bi ga trebalo prezirati. Za mnoge je to samo materija, za druge je tijelo tamnica duše, prema tome se duša treba osloboditi tijela da bi našla pravi život. Ostaviti tijelo zauvijek, to bi bilo pravo uskrsnuće.
Preziranje tijela je plod takvog duhovnog ozračja. Zato je nevažno sve što se s tijelom događa. A jer tijelo, prema takvom mišljenju nije ništa dobro, ne može ništa biti zlo protiv tijela. I grijeh protiv tijela tu, također, ne postoji.
http://www.don-ivica.net

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 9 i od 17,30 do 18,30 sati
Nedjeljom i blagdanom prije sv. Mise.

Nedjelja 15. I. 2012. II NKG. SVETA STOŠIJA ZAŠTITNICA ZADARSKE NADB. MISE SU U Katedrali 7, 8, 9 i 11 sati predvodi Nadbiskup a u 18 sati navečer predvodi mon. Antun Škvorčević.
Ponedjeljak 16. I. Marcel, Oton, Mislav
Utorak 17. I. Antun pustinjak — molitva sv. Anti . Svakog utorka u našoj crkvi je molitva naših svećenika i vjernika: KRUNICOM ZA PRAVDU u 18,30 sati.
Srijeda 18. I. Priska, Margareta, Početak Molitvene osmine za jedinstvo kršćana
Četvrtak 19. I. Marko, Ljiljana, Marta
Petak 20. I. Fabijan i Sebastijan
Subota 21. I. Agneza, Janja
Nedjelja 22. I. 2012. III NKG. Vinko, Vice
NEDJELJNE SU MISE u 8,30 u 10 i u 19 sati
Svaki dan je misa u 7 i u 19 sati.
Služba časova (časoslov): svagdanom u sv. Misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise.
Euharistijsko klanjanje: u petak poslije Mise .
KRUNUCA svaki dan u 18,30 sati

MANE
Tužila se svojoj prijateljici da ima susjedu previše neurednu. "Trebala bi vidjeti kako su joj djeca prljava, a da o kući i ne govorimo! Gotovo se i stidim što živimo u susjedstvu. Samo malo pogledaj ono dolje rublje što se suši. Pogledaj crne prljave mlazove na ručnicima i plahtama!" Primakne se prijateljica k prozoru i uzvikne: "Mislim da je njezino rublje čisto. Ali, draga, crni prljavi mlazovi su na tvojim prozorima!" A. de Mello

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)